ગ્લોબલ ઇટરપ્રેન્યોરશિપ સમિટ 2017 એટલે કે જીઇએસમાં ભાગ લેવા માટે અમેરિકી રાષ્ટ્રપતિ ડોનાલ્ડ ટ્રંપની પુત્રી ઇન્વાકા ટ્રંપ મંગળવારે સવારે હૈદરાબાદ પહોંચી. આજથી ત્રણ દિવસના પ્રવાસ પર છે ઇન્વાકા ટ્રંપ. ઇન્વાકા હૈદરાબાદમાં જીઇએસ કાર્યક્રમને હોસ્ટ કરતી નજરે પડશે. ઇન્વાકા ટ્રંપના ભારત પહોંચવા પહેલા જ સુરક્ષાનો કડક બંદોવસ્ત કરવામાં આવ્યો છે. ઇન્વાકા સવારના 3 વાગે હૈદરાબાદના શમશાબાદ ઇન્ટરનેશનલ એરપોર્ટ પર પહોંચી. હૈદરાબાદમાં ઇન્વાકા આજે સાંજે વડાપ્રધાન નરેન્દ્ર મોદી સાથે ભોજન કરશે. ઇન્વાકા ભારત પહોંચતા જ વિદેશ મંત્રાલયના પ્રવક્તા રવીશ કુમારે ટ્વિટ કરીને જણાવ્યું કે ખાસ અતિથિનું સ્વાગત છે.